हनुमा जयंती जुलूस में दो गुट में बहस हुई थी, कांग्रेस समर्थकों पर आरोप
Karnataka Yuva Brigade Member Murder Case - Follow Karnataka Murder, Crime News Latest Updates On Dainik Bhaskar. कर्नाटक के मैसूरु में हनुमा जयंती के मौके पर युवा ब्रिगेड (हिंदूवादी संगठन) के एक मेंबर की चाकू घोंपकर हत्या कर दी। हमलावरों ने उस पर बोलतों से वार भी किए थे।
कर्नाटक के मैसूरु में हनुमा जयंती के मौके पर युवा ब्रिगेड (हिंदूवादी संगठन) के एक मेंबर की चाकू घोंपकर हत्या कर दी। हमलावरों ने उस पर बोलतों से वार भी किए थे। युवा ब्रिगेड ने कांग्रेस समर्थकों पर हत्या का आरोप लगाया है। उन्होंने कहा कि कर्नाटक जल रहा है, जल्द ही यहां बंगाल जैसे हालात होंगे।
पुलिस के मुताबिक, टी नरसीपुरा में हनुमा जयंती के मौके पर शनिवार को हिंदूवादी संगठनों ने एक कार्यक्रम का आयोजन किया था। यहां दो गुटों में किसी बात को लेकर बहस हो गई। हालांकि, लोगों ने उन्हें समझाकर मामला सुलझा दिया।
इस घटना के बाद रविवार रात वेणुगोपाल नायक (32 साल) पर कुछ लोगों ने हमला किया। उस पर टूटी हुई बोलत से वार किया गया। फिर हमलावरों ने चाकू घोंपकर उसकी हत्या कर दी। वेणुगोपाल टी नरसीपुर की श्रीरामपुरा कॉलोनी के रहने वाले थे।
संगठन ने कांग्रेस समर्थकों पर हत्या का आरोप लगाया
युवा ब्रिगेड के प्रमुख सुलीबेले चक्रवर्ती ने कहा कि मुख्यमंत्री सिद्धारमैया के दूसरे कार्यकाल में कर्नाटक जल रहा है। कल कांग्रेस समर्थकों ने हमारे एक स्वयंसेवक की हत्या कर दी गई क्योंकि उसने हनुमा जयंती पर कार्यक्रम का आयोजन किया था। अगर स्थिति पर ध्यान नहीं दिया गया तो यहां भी पश्चिम बंगाल जैसी स्थिति होगी।
इससे जुड़ी अन्य खबरें भी पढ़ें...
कर्नाटक में जैन मुनि की हत्या-बोरवेल में मिले टुकड़े, लेन-देन को लेकर आश्रम के माली ने ही मारा
कर्नाटक के बेलगावी की चिक्कोडी तालुक में एक दिगंबर जैन मुनि कामकुमार नंदी महाराज की हत्या कर दी गई। आरोपियों ने जैन मुनि के शव को टुकड़े कर दिए और उन्हें गांव में एक बंद पड़े बोरवेल में फेंक दिया। पुलिस ने दो लोगों नारायण बसप्पा माडी और हसन दलायथ को गिरफ्तार किया है। पढ़ें पूरी खबर...
कर्नाटक में दुकानदार ने वर्कर को जिंदा जलाया, लोगों से कहा- कंरट से हुई मौत
कर्नाटक के मेंगलुरु में रविवार को किराने की दुकान चलाने वाले एक व्यक्ति ने अपने यहां काम करने वाले वर्कर को जिंदा जलाकर मार डाला। उनके बीच किसी छोटी सी बात पर विवाद हुआ था। दुकानदार ने लोगों को बताया कि वर्कर की मौत बिजली का कंरट लगने के चलते हुई थी। पढ़ें पूरी खबर...